Business News: एल एंड टी ने माइंडट्री में 316 करोड़ रुपये मूल्य के शेयर खरीदे, 28.45 प्रतिशत हुई हिस्सेदारी - l & t bought shares worth rs 316 crore in mindtree 2845 percent stake | Navbharat Times
l & t bought shares worth rs 316 crore in mindtree 2845 percent stake
एल एंड टी ने माइंडट्री में 316 करोड़ रुपये मूल्य के शेयर खरीदे, 28.45 प्रतिशत हुई हिस्सेदारी
नयी दिल्ली, 26 मई (भाषा) बुनियादी ढांचा क्षेत्र की दिग्गज लार्सन एंड टुब्रो (एल एंड टी) ने सूचना प्रौद्योगिकी कंपनी माइंडट्री में 20 से 24 मई के बीच करीब 2 प्रतिशत हिस्सेदारी बढ़ायी है। कंपनी ने इस दौरान माइंडट्री के 316 करोड़ रुपये से अधिक मूल्य के शेयर खरीदे।	एल एंड टी पहले ही वी जी सिद्धार्थ और कैफे काफी डे से मझोले आकार की आईटी कंपनी में 20 प्रतिशत हिस्सेदारी का अधिग्रहण कर चुकी है। कंपनी इसमें हिस्सेदारी बढ़ाकर 66 प्रतिशत तक करने को लेकर गंभीर है।	बंबई शेयर बाजार के आंकड़े के अनुसार एल एंड टी ने खुले बाजार के जरिये
भाषा | Updated: May 26, 2019, 04:07PM IST
नयी दिल्ली, 26 मई (भाषा) बुनियादी ढांचा क्षेत्र की दिग्गज लार्सन एंड टुब्रो (एल एंड टी) ने सूचना प्रौद्योगिकी कंपनी माइंडट्री में 20 से 24 मई के बीच करीब 2 प्रतिशत हिस्सेदारी बढ़ायी है। कंपनी ने इस दौरान माइंडट्री के 316 करोड़ रुपये से अधिक मूल्य के शेयर खरीदे।	एल एंड टी पहले ही वी जी सिद्धार्थ और कैफे काफी डे से मझोले आकार की आईटी कंपनी में 20 प्रतिशत हिस्सेदारी का अधिग्रहण कर चुकी है। कंपनी इसमें हिस्सेदारी बढ़ाकर 66 प्रतिशत तक करने को लेकर गंभीर है।	बंबई शेयर बाजार के आंकड़े के अनुसार एल एंड टी ने खुले बाजार के जरिये सप्ताह के दौरान करीब 32.25 लाख शेयर खरीदे। आकलन के अनुसार कंपनी ने 316 करोड़ रुपये से अधिक मूल्य के शेयर इस दौरान खरीदे। शुक्रवार को बीएसई में माइंडट्री का शेयर 980 रुपये पर स्थिर रहा। इससे एल एंड टी की माइंडट्री में हिस्सेदारी 26.48 प्रतिशत से बढ़कर 28.45 प्रतिशत हो गयी है।	एल एंड टी ने मार्च में कैफे काफी डे के मालिक वी जी सिद्धार्थ की माइंडट्री में 20.32 प्रतिशत हिस्सेदारी खरीदने का सौदा किया और खुले बाजार से 15 प्रतिशत हिस्सेदारी का आर्डर ब्रोकरों को दिया। माना गया कि कंपनी माइंडट्री का जबरन अधिग्रहण करने की फिराक में है। कंपनी की माइंडट्री में करीब 10,800 करोड़ रुपये में 66 प्रतिशत तक हिस्सेदारी पर नजर है।	एल एंड टी की खुली पेशकश की भी योजना है जो 14 मई को शुरू होनी थी लेकिन इसे टाल दिया गया। कंपनी को भारतीय प्रतिभूति एवं विनिमय बोर्ड से इसकी मंजूरी की प्रतीक्षा है।	एल एण्ड टी समूह के चेयरमैन ए एम नायक ने हाल ही में पीटीआई- भाषा के साथ एक साक्षात्कार में कहा कि माइंडट्री का अधिग्रहण एल एण्ड टी के समक्ष उसका सबसे बड़ा एजेंडा है।
Web Title l t bought shares worth rs 316 crore in mindtree 2845 percent stake
एल एंड टी ने माइंडट्री में 316 करोड़ रुपये मूल्य के शेयर खरीदे, ...